Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Saatekülaline ütleb, et nüüd - NÜÜD on aeg
kogeda inglite abi.
On olemas eriline ingel, kelle nimi on Läbimurre
ja kes ilmub sageli siis, kui saatekülaline kõneleb.
Küsisin Randy DeMainilt, mis selle ingli tuleku esile kutsub.
Ta vastas: "Kui inimesed tõesti igatsevad Jumalat, siis ta ilmub."
Ja kui ta ilmub, siis on ta oma nime vääriline.
Mis ta nimi oligi? - Läbimurre.
Mis tuleb esile sinu elus? - Läbimurre.
Siin Sid Roth ja Randy DeMain. Randy teeb mind kadedaks,
sest ta on kogenud midagi imelist ja ta näeb inglite sfääri.
Randy, kas praegu on stuudios ka ingleid?
On küll, Sid.
Kuulsite seda?! Ta ütles, et on. Vabandust! Jätka, Randy.
Kui sa astusid ettepoole, et saadet alustada, nägin inglit sinu taga,
kes asetas su üle tervendusande. Usun, et need ilmnevad täna õhtul.
Nägin ka ülistuse ja kiituse inglit. Ülistus ja kiitus on elemendid,
mis tõstavad Kuninga kõrgeks. Nii et nägin juba kahte inglit,
kuigi saade alles algas.
Ütlesin stuudiopublikule, et tänane külaline teeb julgemaid tegusid,
millest eales kuulnud olen. Mina teen midagi tänu Jumala abile
ja usun, et ka tema teeb neid vapraid tegusid Jumala abiga.
See, mida ta teeb, on imeline. Ta käib moslemiriikides
ja peab seal teenistusi, kus ta kuulutab, et Jeesus on Jumala Poeg.
Ta ütleb: "Tooge pimedaid ja kurte ja kui nad ei tervene,
siis ei ole ma Jumala mees."
Randy, see nõuab julgust. Kuidas sa teed seda?
Ma lihtsalt usun, et Jumal on see, keda Ta ütleb end olevat.
Kas see on alati kehtinud? Ilmselt on, sest muidu ei oleks sa siin.
Olen seda neli korda teinud ja iga kord on Jumal teinud oma Sõna järgi.
Pimedate silmad ja kurtide kõrvad on avanenud juba päev enne teenistust.
Nii et juba enne on ilmnenud tõend, et Jumala vägi imedeks on kohal.
Räägi kellestki, kes on saanud nägijaks mõnel koosolekul.
Üks noor mees tõi oma ema ette, sest sain tunnetusesõna, et pimedad
saavad nägijaiks. Palvetasin selle naise pärast lihtsa usupalve.
Ta avas oma silmad ja hakkas nutma. Ta ei öelnud midagi, ainult nuttis.
Ta lihtsalt katsus oma poja nägu, nagu ta tegi ka enne palvet.
Lõpuks sain temalt küsida: "Miks sa nutad?". Ta vastas:
"Esimest korda pärast 18 aastat näen oma armastatud poja nägu."
See oli imeline.
Mida tähendab emale näha poega oma poega pärast 18 aastat!
Vietnamis oli sul kogemus inglitega. Räägi sellest.
Viisime sinna humanitaarabi ja kuulutasime evangeeliumi.
Pärast tööpäeva läksime hotelli. Sel ajal saabusid linna ka mõned
kommunistlikud sõdurid. See oli aeg, kui kaubandusembargo veel kehtis.
Nii et meil ei olnud seal riigis just ohutu olla, kuid meil oli luba.
Hotelli minnes nägime sõdureid, kes olid seal terve päeva rohkelt
alkoholi tarbinud. Nad olid tugevalt relvastatud: noad, matšeeted,
püstolid, püssid. Teadsime, et kui edasi läheme, on kokkupõrge
väga tõenäoline.
Läksime välja ja mõtlesime, mida edasi teha.
Teise hotelli me minna ei saanud, sest kõik meie asjad olid seal.
Küsisin Jumalalt nõu. Ta vastas: "Minge nende keskelt läbi."
Ütlesin meestele, et läheme sisse. - Sellises olukorras pead olema
kindel, et kuulsid seda Jumalalt. Seal olid purjus relvastatud mehed.
Jah. Ka meie teadsime, et meie elud on ohus. See oli karm olukord.
Hingasin sügavalt sisse ja ütlesin Jumalale, et nüüd me läheme.
Sõnakuulelikkus oli ainus võimalus. Kõndida tuli umbes 50 m hotelli
eest registreerimislauani, edasi laudade vahel, kus istusid alkoholi
tarbivad, lärmakad ja käratsevad sõdurid, kuni jõudsime trepini.
Kui jalutasime koos 12 mehega nende keskelt läbi, märkasin,
et keegi ei pööranud meile tähele- panu - nagu meid polekski.
Kõige ülemisel trepiastmel vaatasin tagasi, et näha teed, mille läbisime.
Mu silmad avati ja ma nägin ingleist moodustatud koridori -
et me saaksime sõdurite vahelt ohutult oma tuppa kõndida.
Kuidas oleks, kui näeksid ingleid? Varsti kuuled, kuidas Jeesus külastas
Randyt, ja imelisest annist, mis talle usaldati. Jää meiega.
Randy DeMain kohtus Issanda ingliga ja tal paluti jagada õpetust
läbimurdelainest - üleloomulikust väest, milles on inglite ligiolu.
Ka sinul on aeg kogeda üleloomulikku läbimurret, et saada kätte
kõik õnnistused ja tõotused oma elu jaoks.
Varsti kuuled Randy DeMainilt rohkem.
Maailmas on nii vähe üksmeelt, sest tähtis on eristumine.
Päevast päeva järgime oma eludes eri visioone.
Piiblist aga loeme, et Messias eemaldas juute ja paganaid
eraldava vaheseina, et luua üks uus inimene, kellel on täiuse vaim,
et maailm võiks näha suurimat Jumala liikumist.
Sid Roth on leidnud võtme, jõudmaks juutideni Jumala armastusega.
Üks uus inimene avab ukse imedeks ja tunnustähtedeks
ja kõik näevad, kuidas nähtamatu Jumala tõotused saavad tõeks.
Lehelt www.sidroth.org leiad vahendeid, mis aitavad mõista,
kuidas üks uus inimene on oluline, et tuua rahvahulki Jumala juurde.
Mõistad Iisraeli ja Koguduse juudi juuri ning kuidas kõik maailma
rahvad kogevad õnnistusi, mida pole ajaloos veel kogetud.
Ava koduleht ja õpi tundma, kuidas üks uus inimene on võti
Jumala suurimate õnnistusteni.
Naaseme saatesse: "See on üleloomulik!"
Siin Sid Roth ja Randy DeMain. 2004. a oli Randy Nigeerias
kus ta koges midagi sellist, mis muutis ta elu igaveseks.
Veel parem on see, et see muudab ka sinu elu.
Usun, et kui oled näljane Jumala järele, siis see muudab su elu.
Mis juhtus?
Meil toimus Nigeerias krusaad. Viimasel õhtul teenisin mina.
Nägime, kuidas Issand ajas ära terve rändtirtsude parve.
keda nõidarstid olid sinna needusega saatnud.
Jumal eemaldas need üleloomulikult. Siis kuulutasime evangeeliumi.
Seal oli palju rändtirtse? - Jah.
Kuidas rahvas teadis, et seda tegi Jumal? Ehk läksid nad ise ära?
Küsisin kohalikult pastorilt ja juhtidelt: "Miks rändtirtsud tulid?
Kas praegu on nende hooaeg?" Nad vastasid: "Ei. Nad tulevad
tavaliselt siis, kui on sellised kristlikud teenistused."
Teenistusel oli tuhandeid inimesi. Kohalikud nõidarstid ja šamaanid
saatsid needuse rändtirtsude näol teenistusele, et meid segada.
Kuidas te neist vabanesite?
Kuulutasime Jumala Sõna. Võtsime nende üle meelevalla. Jumala Sõna
järgi on meil meelevald. Ütlesime: "Jeesuse nimel, me võtame teie üle
meelevalla, rändtirtsud, ja käsime teil lahkuda." Ütlesime seda kordi.
Näis, et asi järjest paranes. Siis aga hakkasid inimesed lahkuma.
Mis nüüd saab? Siis ütlesin, et hakkame Jumalat kiitma,
laulame läbimurdekiitust. Saime vaevalt alustada, kui sajad neist,
kes olid lahkunud, tulid tagasi ämbrite ja nõudega,
millesse sai vett panna. Ma ei saanud aru, mis toimub.
Olin vaikselt, sest muusika mängis. Siis ütles Issand:
"Nüüd käsi rändtirtsudel lahkuda ja kuuluta, et nõidarstidel
ei ole meelevalda Jumala üle." Astusin esile ja ütlesin:
"Minu Jumal on suurem kui ükski vägi, mis need rändtirtsud siia tõi.
Seega käsime Jeesuse Kristuse Jeshua Messia nimel neil lahkuda."
Mõne hetke pärast hakkasid nad alla kukkuma või lendasid lihtsalt ära
ja vähem kui kolme minuti pärast oli õhk puhas.
Kui inimesed seda nägid, said nad aru, et selle taga oli Jumal.
Kui paljud Nigeerias pärast seda oma elu Jumalale andsid?
Umbes 15 000 inimest. - Kuulsite?! 15 000.
Usun, et oleme põlvkond, kes näevad imesid ja tunnustähti.
Viimasel õhtul külastas sind Jeesus. Mida Ta ütles?
Tänasin pärast teenistust hotellis Jumalat: "Jumal, tänan Sind igaühe
eest, tänan imede eest! Jumal, kui Sa liigud sellisel viisil
Aafrikas, siis tahan siia jääda. Las see juhtub iga päev.
Soovin näha, et rahvahulgad saavad päästetud, terveks ja vabaks."
Mul olid kõrvaklapid peas, sest kuulasin CD-lt ülistusmuusikat.
Korraga kuulen kõrvus sõnu: "Mul on sinu jaoks kingitus.
Kas võtad selle vastus?" Ehmusin, sest teadsin, et see ei tule CD-lt.
See oli kuuldav hääl. Vaatasin üles ja kogesin Issanda ligiolu.
Issanda ligiolu tuli mu üle. Nagu loori tagant avanes uus dimensioon
ja sealt paistis ere, säravpimestav valgus.
Sellest valgusest ilmus elav Issand Jeesus.
Ta tuli mulle sama lähedale, kui sina oled praegu.
Ta ütles mulle: "Mul on sulle kingitus. Kas võtad selle vastu?"
See oli sama hääl, mida olin enne kuulnud. Mu tunded tardusid.
Tundsin hirmu ja armastust. Ma ei teadnud, kumba tunnet järgida.
Issand hakkas minuga rääkima: "Üks ingel tuli minu juurde ja
palus luba olla sulle tunnustäheks. Tema nimi on Läbimurde ärkamine."
Kui krusaadil rändtirtsud lahkusid, kui rahvahulgad tulid,
kui imed ja tunnustähed sündisid, kui väel ei olnud piire,
siis oli see taevas maa peal. See vaba ja takistamatu teenistus,
mida sa kogesid, oli selle ingli ja tema käsualuste poolt tagatud.
Sinu sõnade ja tegude alusel ajasid nad minema pimeduse väe,
et saaksid selles paigas vabalt evangeeliumi kuulutada.
See teenistus ei jää hiljaks ja seal puuduvad takistused."
Jeesus tegutses nii, nagu on Piiblis kirjas. - Jah.
Issand ütles sulle, et ingel nimega Läbimurre oli koos kuulsa pastori
Benson Idiosoga? - Jah.
Räägi, mida Benson Nigeerias korda saatis?
Tal oli hiigelsuur teenistus. Ta rajas üle 6000 koguduse.
Kuulsid seda?! Ta rajas üle 6000 koguduse!
Ta äratas surnuist umbes 28 inimest.
Mis juhtub, kui ingel Läbimurde ärkamine teenistusele ilmub?
Läbimurde ingli töö on eemaldada välised või inimeste sees olevad
takistused evangeeliumile. Kui Jumal on valmis inimeste seas liikuma,
siis need inglid peavad eemaldama igasuguse vastuseisu.
Palun Randyl varsti paluda kõigile läbimurdevõidmist. Sulle ja sulle.
Jää meiega.
Naaseme varsti saatesse.
Paljud teist on meile teatanud imedest, tunnustähtedest ja
ja tervenemisest, mis on toimunud tänu selle saate vaatamisele.
Mind rünnati ja sain ajupõrutuse, olin kogu aeg väsinud.
Kui Sid ja saatekülaline palusid tervendusingli tegevust haigete üle,
sai mu kael terveks.
Olen 19, sain päästetud 16-selt, teie saade aitas mul kasvada
Jumala Sõna ja Tema üleloomulikkuse tundmises.
Kuuldud tunnistused kasvatasid rohkelt usku ja andsid igatsuse
elada pühaduses ja õigsuses. Ilma selle saateta ei oleks
ma see, kes ma täna olen.
Olen 17-a ja see saade on muutnud kogu mu elu!
Olen päästetud neli kuud ja kogu mu elu on muutunud. Imeline!
See on parim, mida olen elus kogenud. Tänu sellele teenistusele
on mu usk uuel tasemel.
Kui saade "See on üleloomulik!" on sind puudutanud,
siis jaga oma tunnistust aadressil: www.sidroth.org/praise.
Naaseme saatesse: "See on üleloomulik!".
Siin Sid Roth ja Randy DeMain.
2009. a kuulsid Jumalalt väljendit, mida sa varem ei olnud kuulnud.
Räägi sellest.
See väljend oli "Dominion Surges" (läbimurdelained).
Küsisin Jumalalt, mida see tähendab. Ta vastas, et pärast Läbimurde
ärkamise ingliga kohtumist ja selle sõnumi edastamist võimalikult
paljudele saabub Ameerika aeg. Jumal on valmis liikuma USA-s ja
paljudes teistes riikides, kus see sõnum vastu võetakse.
Pärast selle sõnumi edastamist on Jumal valmis andma järgmise laine.
Sain selle sõnumi üksikisikuna. Issand aga näitas mulle, et aeg on
ühineda vallutusteks, läbimurde- laineteks, mille järel tuleb
uus Jumala liikumine. - Räägi Texasest pärit abielupaarist,
kes kuulsid sinu õpetust. - Õpetasime seal läbimurdelainetest.
See abielupaar oli teenistusel. Nad rääkisid, et kaotasid kõik:
töökohad, kodu, auto - kõik. Nägin neid kaks nädalat hiljem.
Nad teatasid: "Sa ei usu seda! Meil on nüüd kaks autot, töökohad
ja maja, kus saame tasuta elada. Me kuulutasime oma ellu
Jumala Sõna, teades, et inglid hakkavad meie heaks tegutsema.
Me kiitsime Jumalat ja tõstsime sellega Teda kõrgeks.
Jumala vägi sai meie elus reaalseks."
Sinu õpetuse teeb eriliseks see, et sa kuulutad Jumala Sõna ja
see avaldub kohe. Nii see peakski olema.
Selleks on aga vaja läbimurdelainet.
Usun, et kui sa palvetad stuudiopubliku ja televaatajate pärast,
siis läbimurdevõidmine saab osaks neile, kes usuvad.
Kas sa usud seda, kui ta palvetab su pärast?
Kas sina usud? Arvad, et ma ei näe sind? Sul on õigus - ei näe.
Aga mine tea! See on üleloomulik. Kõik on võimalik sellele, kes usub.
Palun palveta nüüd.
Isa, Jeesuse nimel, ma palun igaühe pärast, kes seda sõna kuulis ja
kes vajab läbimurret. Isa, sa andsid mulle läbimurdevõidmise,
aga see ei ole vaid mulle. See on tasuta saadud ja tasuta andmiseks.
Isa, selle võidmise tõttu kuulutan Jumala Sõna, vabadust, taastamist
inimeste eludesse. Jeesuse nimel, palun iga vaataja pärast, vabastan
usu kaudu läbimurdevõidmise nende elude üle praegu, kuulutan
läbimurret igas valdkonnas: suhetes, rahaasjus, füüsilises, vaimses ja
vaimulikus vallas. Kuulutan läbi- murret, et nad võiksid käia koos
Jumalaga ja Tema plaanis, et neil oleks rõõmu ja elu täius armastava
Jumala armu ja helduse läbi. Issand, tulgu see esile.
Inglid teenigu neid. Jumal, las Su Sõna täitub ja Su au avaldub,
Jeesuse nimel, kuulutan seda. Võta see vastu. See kõik juhtub,
kui võtad selle vastu. See on sinu üle ja see saab sulle.
Ma näen, et su tuba on täis ingleid. Näen neid, kelle kätes on kuumus.
Näen, et inimeste meeled vabanevad, avanevaid uksi ja seda, et suhted
saavad taastatud just nüüd, Jeesuse nimel. Jumal liigub selles sõnumis.
Ei loe, mis keelt sa kõneled, mis kultuuris elad - piiranguid ei ole.
Sinu elus on aeg läbimurdeks. Võta see vastu, Jeesuse nimel.
Tänu, Issand. Aamen.
Kogen Jumala ligiolu. Randy, kui sa näed Läbimurde inglit,
kas ka teised koguduses näevad teda?
Too näide ühest teenistusest, kus paljud nägid teda.
Ühel teenistusel Alaskal nägid teda peaaegu kõik, kui mitte kõik.
Kui ta ilmus, oli seda ülistusjuhi näost näha: ta silmad läksid suureks
ja suu vajus lahti. Teenistusel osales umbes 150-175 inimest.
Pastor jooksis saalist välja ja inimesed peitsid end pinkide alla,
sest nad kartsid teda. Ta oli nii suur ja võimas.
Võid leida palju enam kui lihtsalt tühipalja religiooni.
On aeg olla meeleheitlik Jumala järele. On aeg.
Kui sa ei ole Jeesust oma Messiaks ja Issandat vastu võtnud
ja Tema pole sinu elukindlustus, siis nüüd on selleks aeg.
Jeesus ütles: ".. et sa oled leige, sülitan ma su välja."
On aeg võtta Jeesus vastu oma Issandaks.
Tee seda kohe, Jeesuse nimel.
Randy DeMain kohtus Issanda ingliga ja tal paluti jagada õpetust
läbimurdelainest - üleloomulikust väest, milles on inglite ligiolu.
Ka sinul on aeg kogeda üleloomulikku läbimurret, et saada kätte
kõik õnnistused ja tõotused oma elu jaoks.
Varsti kuuled Randy DeMainilt rohkem.
Sid Roth on leidnud üleilmse ärkamise võtme.
Jeesus on lammutanud juute ja paganaid eraldava vaheseina
Juutideni jõuab imede ja tunnustähtede kaudu.
Meie kodulehekülg varustab usklikke üleloomulikult tegutsema
ja mõistma Iisraeli sündmusi ning Koguduse juudi juuri.
Külasta lehekülge: www.sidroth.org
Järgmise nädala saates:
Külaliseks on juudi filmirezhissöör, kes on viibinud kaheksa aastat
Põhja-Ameerika lähiajaloos toimunud kolme suurima ärkamise sees.
Kui ta nähtust kõneleb, siis leiab aset sama, mis neis ärkamistes.
See valatakse ka sinu üle.
Tõlge: Merle Ajaots